ค่ำนี้ไม่รู้จะกินอะไรดี ก็มาหาอะไรกินแถวบ้านนี่แล่ะค่ะ กับซ.ประราษฎร์บำเพ็ญ 26 ในโครงการที่มีร้านขายอาหารเยอะๆ ค่ะ เหลือบเห็นร้านก๋วยเตี๋ยวไก่ร้านนึงมีรูปดาราที่มาทานแปะที่หน้าร้านด้วย และป้ายร้านนี่เคลมแบบชวนชิมมากค่ะ ทั้งช่อง 3, สุดยอดจานอร่อย, สะบัดช่อ Show โหวววว!!!!การันตีมากมายขนาดนี้ต้องขอลองซะหน่อยและ กับร้าน "ป.ก๋วยเตี๋ยวไก่มะระสมุนไพร แชมป์อันดับ 1" ซึ่งร้านนี้เค้าก็เน้นขายเตี๋ยวไก่อย่างเดียวนี่แล่ะค่ะ มีทั้งน่อง, ตีนไก่, ไก่ฉีก, เลือด ส่วนเส้นก็พวกเส้นเล็ก, ใหญ่, หมี่, บะหมี่ และมาม่า เรียกได้ว่ามีครบเลยค่ะ..วรัญไม่รีรอ รีบสั่งเลย "เล็กน่อง+เลือด+ไก่ฉีก+ตีนไก่" เรียกได้ว่าทุกอย่างนั่นแล่ะค่ะ!!!อิอิ!!รสน้ำเค้าก็โอเคพอใช้ได้ ปรุงออกมาก็ถือว่ารสชาติดีค่ะ แต่ไม่ถึงกับฟินมาก น่องไก่นุ่มดี เหมือนต้มจนนุ่ม ไก่ฉีกก็เหนียวพออร่อย ส่วนตีนไก่ไม่ค่อยอร่อยเท่าไหร่ค่ะ แต่ที่ต้องปรับปรุงมากๆ คือเส้น เค้าลวกแบบแข็งเกินไปหน่อย ไม่ค่อยนุ่มซักเท่าไหร่ ถ้าลวกให้นานกว่านี้น่าจะเวิร์คมากค่ะ และทางร้านยังมีแคปหมูเป็นถุงๆ ไว้บริการทานกล้อมแกล้มกับก๋วยเตี๋ยวอีกด้วยถุงละ 20.- ส่วนก๋วยเตี๋ยวชามละ 40.- ถือว่าไม่แพงเลย เพราะชามใหญ่ดี เครื่องก็แน่นอีกด้วย!!!สรุปร้านขอ 2.5 ดาวเบาๆ ค่ะ!!!!หากใครจะมาทานก็สามารถจอดรถได้เลยที่หน้าโครงการเลยค่ะ เปิดทุกวัน 16.00-23.30 น. จ้า!!!!